Hajnóczy Péter Szabolcsi Miklósnak
Hajnóczy Péter, levél, HP00220
Péter Hajnóczy, letter, HP00220
A kék tollal írt autográf üzeneten nincs dátum (csak cím: 1124 XII. K. Zsámbéki u. 4.), de a levél Szabolcsi Miklós a Mozgó Világ 1980/4. számában megjelent írása apropóján íródott, vagyis 1980 áprilisa után keletkezett. Boríték nem maradt fenn.
A Szegedi Hajnóczy Péter Hagyatékgondozó Műhely nem látta el önálló jelzettel a dokumentumot.
Kedves Szabolcsi Miklós akadémikus úr! A Mozgó Világban írásaimról kifejtett véleménye és állásfoglalása, úgy vélem, jobban megtisztelte azokat, mintsem megérdemelték volna. Ami engem illet Perzsiámat, Az elkülönítőt és Temetés c. novellámat érzem némi értékkel bírónak. (Természetesen saját munkám felől én tévedhetek, s engem ejtenek zavarba leginkább.) Nagyon szeretnék Önnel személyesen is találkozni és néhány kész munkámat megmutatni Önnek. Tisztelettel: Hajnóczy Péter Címem: 1124 XII. k. Zsámbéki u. 4.